Zubierin kertomus kurkun viiltämisestä alkoi naurattaa Bouananea.

Turun puukotuksessa pyörätuoliin joutunut Hassan Zubier kertoi oikeudessa keskiviikkona, että he olivat kävelleet 10-15 metriä Jehovan todistajien lehtitelineen ohi.

– Yhtäkkiä kuului hirveä huuto. Käänsin pääni huudon suuntaan ja näin kuinka vaalea nainen juoksi pois, hän oli aivan paniikissa. Näin miehen. Tummempi nainen makasi maassa ja mies toistuvasti viilsi hänen kurkkuaan.

Tässä vaiheessa Zubierin kertomusta puukotuksesta syytetty Abderrahman Bouanane alkoi nauraa Turun vankilan oikeussalissa. Tähän asti hän oli pysynyt kasvot peruslukemilla.

Bouanane virnuili myös oikeudenkäynnin alussa maanantaina.

Ilta-Sanomat seuraa oikeudenkäynnin kulkua hetki hetkeltä. Seurantaan pääset tästä.